 Všeobecne záväzné nariadenie č. 2/2026, 
ktorým sa mení
Všeobecne záväzné nariadenie č. 6/2024 o výške príspevku na čiastočnú úhradu nákladov v školách a školských zariadeniach v zriaďovateľskej pôsobnosti obce Oravská Polhora

[bookmark: _Hlk215215478]Obec Oravská Polhora v zmysle § 6 a § 11 ods. 4  písm. g) zákona č. 369/1990 Zb. o obecnom zriadení v znení neskorších predpisov, v súlade s ustanovením § 6 odsek 28 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a v súlade s ustanoveniami § 28 odseky 5,7, § 114 odseky 7,8 zákona č. 245/2008 Z. z. o výchove a vzdelávaní a o zmene a doplnení niektorých zákonov v znení neskorších predpisov vydáva toto Všeobecne záväzné nariadenie č. 2/2026 (ďalej len „doplnok“), ktorým sa mení Všeobecne záväzné nariadenie č. 6/2024 o výške príspevku na čiastočnú úhradu nákladov v školách a školských zariadeniach v zriaďovateľskej pôsobnosti obce Oravská Polhora (ďalej len „VZN“)

Článok I
Zmeny

V § 2 sa mení znenie ods. 1 nasledovne:
1) Obec Oravská Polhora určuje výšku mesačného príspevku, ktorou prispieva zákonný zástupca dieťaťa na čiastočnú úhradu výdavkov materskej školy zriadenej obcou Oravská Polhora vo výške 20,00 €/kalendárny mesiac/jedno dieťa v období od 01.09. – 30.06. bežného školského roku. 

V § 3 sa mení znenie ods. 1 nasledovne:
1) Obec Oravská Polhora určuje výšku mesačného príspevku, ktorou prispieva zákonný zástupca dieťaťa na čiastočnú úhradu nákladov na činnosti školského klubu detí zriadeného obcou Oravská Polhora vo výške 20,00 €/kalendárny mesiac/jedno dieťa v období od 01.09. – 30.06. bežného školského roku. 



Článok II
Záverečné a prechodné ustanovenia

1. V zmysle ustanovenia § 6 ods. 3 zákona č. 369/1990 Zb. o obecnom zriadení v znení neskorších predpisov bol návrh doplnku č. 2/2026 o výške príspevku na čiastočnú úhradu nákladov v školách a školských zariadeniach v zriaďovateľskej pôsobnosti obce Oravská Polhora zverejnený na úradnej tabuli obce Oravská Polhora a na internetovej stránke obce Oravská Polhora od 08.06.2026 do 26.06.2026.
2. Tento doplnok bol schválený uznesením č. 65/2026 Obecného zastupiteľstvo obce Oravská Polhora dňa 26.06.2026.
3. Tento doplnok nadobúda účinnosť 01.09.2026.




........................................................
Ing. Michal Strnál
starosta obce













Zverejnené: 	08.06.2026
Schválené:   	26.06.2026
Vyvesené:  	29.06.2026
Zvesené:     	14.07.2026

